12. Hastende autonome handelspræferencer for Pakistan (
Pablo Zalba Bidegain
(EN) Fru formand! I artikel 9a, stk. 2, efter ordene "på anmodning af en medlemsstat", vil vi gerne tilføje sætningen "enhver juridisk person eller enhver forening uden juridisk personlighed, der handler på vegne af EU's industri". Årsagen er, at vi vil bringe denne forordning i overensstemmelse med andre beskyttelsesforanstaltninger, som vi har godkendt, såsom beskyttelsesklausulen i frihandelsaftalen med Sydkorea.
Vital Moreira
Fru formand! Som formand for Udvalget om International Handel har jeg mandat fra udvalget til at bede om at udsætte afstemningen om forslaget til lovgivningsmæssig beslutning. Dette er naturligvis uden hensyn til min personlige holdning i denne henseende.
Algirdas Šemeta
Fru formand! Kommissionen kan tilslutte sig forslaget om at udsætte afstemningen om forslaget til lovgivningsmæssig beslutning.
